Projektas

**ROKIŠKIO RAJONO SAVIVALDYBĖS TARYBA**

**S P R E N D I M AS**

**DĖL ROKIŠKIO RAJONO SAVIVALDYBĖS TARYBOS 2017 M. BALANDŽIO 28 D. SPRENDIMO NR. TS-96 „DĖL VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO ĮSTATŲ PATVIRTINIMO“ DALINIO PAKEITIMO**

2017 m. balandžio 28 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybė tarybos 2017 m. balandžio 28 d. sprendimą Nr. TS-96 „Dėl viešosios įstaigos Rokiškio pirminės asmens sveikatos priežiūros centro įstatų patvirtinimo“ ir papildyti jį 6 punktu:

„6. Įgalioti viešosios įstaigos Rokiškio pirminės asmens sveikatos priežiūros centro direktorę Zitą Kapušinskienę pasirašyti Rokiškio rajono savivaldybės tarybos sprendimu patvirtintus viešosios įstaigos Rokiškio pirminės asmens sveikatos priežiūros centro įstatus.“

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2017 M. BALANDŽIO 28 D. SPRENDIMO NR. TS-96 „DĖL VIEŠOSIOS ĮSTAIGOS ROKIŠKIO PIRMINĖS ASMENS SVEIKATOS PRIEŽIŪROS CENTRO ĮSTATŲ PATVIRTINIMO“ DALINIO PAKEITIMO“ AIŠKINAMASIS RAŠTAS**

**Parengto projekto tikslai ir uždaviniai.** Pakeisti Rokiškio rajono savivaldybės tarybos 2017-04-28 sprendimą TS-96 „Dėl viešosios įstaigos Rokiškio pirminės asmens sveikatos priežiūros centro įstatų patvirtinimo“ atsižvelgiant į notaro pastabas.

**Šiuo metu teisinis reglamentavimas.** Lietuvos Respublikos vietos savivaldos įstatymas.

**Sprendimo projekto esmė**. Pateikus Rokiškio rajono savivaldybės 2017-04-28 sprendimu Nr. TS-96 „Dėl viešosios įstaigos Rokiškio pirminės asmens sveikatos priežiūros centro įstatų patvirtinimo“ patvirtintus įstatus notarui, notaras nurodė papildyti sprendimą punktu dėl įgaliojimo suteikimo pasirašyti tarybos patvirtintus įstatus. Atsižvelgiant į notaro pastabas, keičiamas 2017 balandžio 28 d. sprendimas Nr. TS-96 „Dėl viešosios įstaigos Rokiškio pirminės asmens sveikatos priežiūros centro įstatų patvirtinimo“, papildant jį 6 puntu, kuriuo centro direktorė Zita Kapušinskienė įgaliojama pasirašyti centro įstatus.

**Galimos pasekmės, priėmus siūlomą tarybos sprendimo projektą.**

**teigiamos** – priėmus sprendimo projektą, bus įgyvendintos Vietos savivaldos įstatymo pakeitimo nuostatos.

**neigiamų** – nėra.

**Kokia sprendimo nauda Rokiškio rajono gyventojams.**

Įstatai yra steigimo dokumentas, kuriuo viešoji įstaiga vadovaujasi savo veikloje. Įstatuose pateikiama informacija apie įstaigos veiklos tikslus, sritis, įstaigos dalininkus, įstaigos vadovo kompetenciją. Tai yra viešai prieinamas dokumentas, kuris suteikia rajono gyventojams galimybę išsamiau susipažinti su įstaigos veikla. Įstatai gali būti įregistruoti Juridinių asmenų registre, juos patvirtinus savivaldybės taryboje bei patvirtinus notarui.

**Finansavimo šaltiniai ir lėšų poreikis**.

Sprendimui įgyvendinti lėšų nereikės.

**Suderinamumas su Lietuvos Respublikos galiojančiais teisės norminiais aktais**.

Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Juridinio ir personalo skyriaus vedėja Regina Strumskienė